Publication: Magyar Közlöny
Issue: MK-2011-78 (Year: 2011, Number: 78)
Era: contemporary
Section: 8. melléklet a 118/2011. (VII. 11.) Korm. rendelethez
Paragraph Index: 1462

c) a dekontaminált szerkezetek stabilitását, bontását. 8.3.8.0600. A Leszerelési Biztonsági Jelentésnek tartalmaznia kell a leszerelési terv alapján szükséges, tervezett új létesítményeket és rendszereket. 8.3.8.0700. A Leszerelési Biztonsági Jelentést az engedélyes a leszerelési tervvel együtt, a leszerelési tevékenységek megkezdése elõtt elkészíti. 8.3.8.0800. A Leszerelési Biztonsági Jelentés alátámasztására az engedélyes megvizsgálja a feljegyzéseket, valamint vizsgálatot folytat, és méréseket végez a radioaktív, hasadó- és veszélyes anyagok leltárának és helyének felmérésére a nukleáris létesítményben és a környezõ, potenciálisan érintett területeken. 8.3.8.0900. A leszerelésre vonatkozó biztonsági jelentés alátámasztására az engedélyes vizsgálatok keretében összehasonlítja a nukleáris létesítményt az utoljára dokumentált tervezési információkkal. 8.3.8.1000. Az engedélyes naprakészállapotbantartja a LeszerelésiBiztonságiJelentéstaz átalakításokés a vonatkozó új nukleáris biztonsági hatósági követelmények figyelembevételével. A Leszerelési Biztonsági Jelentés felülvizsgálatát az új információk rendelkezésre állását követõen a leghamarabb és az átalakítás nukleáris biztonsági jelentõségével összhangban kell elvégezni. Az engedélyes a biztonsági jelentés alapján értékeli a nukleáris létesítmény vagy a leszerelési gyakorlat átalakításának nukleáris biztonsági vonatkozásait. 8.3.8.1100. Az Üzemeltetési Feltételeket és Korlátokat a tapasztalatok tükrében, és amennyiben a nukleáris létesítmény vagy a biztonsági jelentés átalakítása indokolja, minden alkalommal felül kell vizsgálni. 8.3.8.1200. Az engedélyes naprakész állapotban tartja a Leszerelési Biztonsági Jelentést, amely a leszerelési folyamatban lévõ nukleáris létesítmény aktuális állapotát tükrözi, az utolsó aktualizált biztonsági jelentés alapján. 8.3.8.1300. A leszerelési program fõbb lépéseikor az engedélyes aktualizálja a Leszerelési Biztonsági Jelentést. 8.4. A NUKLEÁRIS LÉTESÍTMÉNY ÉS A TELEPHELY FELSZABADÍTÁSA 8.4.1.0100. A nukleáris létesítmény felszabadítása a megszüntetési stratégiájában elõirányzott végsõ állapot elérését követõen történhet, a telephely felszabadítása pedig az 1. melléklet 1.2.9. pontjában meghatározott feltételek fennállása esetén. 8.4.1.0200. A nukleáris létesítmény leszerelésének végrehajtását követõen Végleges Leszerelési Jelentést kell készíteni, amely a hatósági felügyelet megszüntetésének megalapozó dokumentuma. A Végleges Leszerelési Jelentésben össze kell foglalni a megszüntetett nukleáris létesítmény létesítésének, üzemeltetésének és leszerelésének történetét, beleértve a más nukleáris létesítmények és a társadalom számára meghatározható fõ tapasztalatokat. A Végleges Leszerelési Jelentésnek hivatkoznia kell az Elõzetes Biztonsági Jelentésre, a Végleges Biztonsági Jelentésre, az Idõszakos Biztonsági Jelentésre, a Leszerelési Biztonsági Jelentésre, továbbá szükség szerint azok háttéranyagaira és az üzemeltetés és a leszerelés során keletkezett egyéb dokumentumokra. 8.4.1.0300. Ha jogszabályban megállapított kritériumok alapján a nukleáris létesítmény vagy a telephely korlátozások fenntartásával történõ felhasználásra engedélyezett felszabadítását kezdeményezik, akkor ki kell dolgozni a nukleáris biztonság hosszútávon történõ fenntartását biztosító korlátozásokra vonatkozó javaslatot. 8.4.1.0400. El kell készíteni a korlátozások hatékony fennmaradását és érvényesülésük ellenõrzését biztosító intézkedéseket összefoglaló intézményes ellenõrzési rendszer tervezetét. Az intézményes ellenõrzési rendszernek mûszaki és adminisztratív intézkedéseket, az annak megvalósítását biztosító szervezetre és erõforrásokra vonatkozó információt kell tartalmaznia. Az intézményes ellenõrzési rendszer dokumentációjának egyrészt azt kell bemutatnia, hogy a monitorozott paraméterek értékelése – figyelemmel az elõirányzott korlátozásokra – biztosítja, hogy a korlátozásokat szükségessé tevõ biztonsági értékeket folyamatosan betartják, a meghaladásukat jelzõ folyamatokat felismerik és elegendõ idõ van a javító intézkedések meghatározására és bevezetésére, másrészt azt, hogy az intézményes ellenõrzési rendszer fenntartását biztosítják a rendelkezésre álló erõforrások.

Source: https://magyarkozlony.hu/hivatalos-lapok/56c523463ad7f94a02051f34386ca5267722f5d2/dokumentumok/68e3ea36dfd4c52213be4a94d3f7ac14072c077f/letoltes